
Z A P I S N I K
18. sjednice Vijeća Mjesnog odbora Čulinec
održane 27. listopada 2022.

u sjedištu Mjesnog odbora, Ulica Badema 2a
s početkom u 17 sati
NAZOČNI ČLANOVI VIJEĆA: Mario Kolar, Damir Škarić, Hrvoje Holler, Suzana Benc 
NENAZOČNI ČLANOVI VIJEĆA: Jadranka Petrović
Predsjedava Damir Škarić, potpredsjednik Vijeća.

Zapisnik vodi Pavica Zelić, stručni referent za rad tijela mjesne samouprave.

Potpredsjednik konstatira da je nazočno 4 od ukupno 5 članova Vijeća, što znači da Vijeće može pravovaljano odlučivati, te otvara 18. sjednicu Vijeća Mjesnog odbora.

Bez rasprave, jednoglasno Vijeće prihvaća tekst zapisnika 17. sjednice Vijeća, održane 19. rujna 2022., bez izmjena

Na prijedlog potpredsjednika Vijeće jednoglasno utvrđuje
DNEVNI RED:
1. Prijedlog Plana malih komunalnih akcija Mjesnog odbora Čulinec 2023.

2. Prijedlog Zaključka o prijedlozima radova na održavanju asfalterskog programa nerazvrstanih cesta  na području Mjesnog odbora Čulinec

3. Prijedlog Zaključka o prijedlozima radova na održavanju javnih površina  na području Mjesnog odbora Čulinec

4. Program građenja komunalne infrastrukture na području Grada zagreba u 2023. – mišljenje, traži se

5. Program održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području grada Zagreba u 2023. – mišljenje, traži se 

6. Postavljanje nadstrešnice na autobusnom stajalištu Čulinečka cesta 100a, ishođenje suglasnosti, - donošenje zaključka

7. Zahtjev za jednokratno korištenje prostora Udruga umirovljenika Zagrebačka Dubrava – donošenje zaključka
8. Aktualna komunalna problematika,

9. Pitanja, prijedlozi i obavijesti
Ad 1. Prijedlog Plana malih komunalnih akcija Mjesnog odbora Čulinec 2023

Članovi Vijeća primili su pisani materijal uz poziv.

U raspravi sudjeluju: Mario Kolar, Damir Škarić, Hrvoje Holler, Suzana Benc 

Mario Kolar, predsjednik VMO Čulinec, napominje da je teško glasovati o ovoj točci kad Vijeće nije dobilo popis površina koje se održavaju.

Vijeće jednoglasno prihvaća
PLAN MALIH KOMUNALNIH AKCIJA 
Mjesnog odbora Čulinec za 2023.
(Tekst Plana malih komunalnih akcija prilaže se ovom zapisniku i njegov je sastavni dio.)
Ad 2. Prijedlog Zaključka o prijedlozima radova na održavanju asfalterskog programa nerazvrstanih cesta  na području Mjesnog odbora Čulinec
U raspravi sudjeluju: Mario Kolar, Damir Škarić, Hrvoje Holler, Suzana Benc 

Članovi Vijeća primili su pisani materijal uz poziv.

Vijeće jednoglasno donosi
Z A K L J U Č A K

o prijedlozima radova na održavanju asfalterskog programa nerazvrstanih cesta 

 na području Mjesnog odbora Čulinec
1. Vijeće Mjesnog odbora Čulinec predlaže da se u okviru redovnog održavanja asfalterskog programa nerazvrstanih cesta, Plana malih komunalnih akcija Mjesnog odbora Čulinec u 2023. realizira 

· asfaltiranje dodatnih parkirališta ispred područnog DV Jabuka u ulici Badema 14a.

· asfaltiranje parcele k.č.2644/2 i k.č. 581/9 (Ulica badema 16, parcela uz kuću)

· Ulica čempresa i Ulica bršljana nakon završetka zamjene infrastrukture
2. Ovaj zaključak dostavlja se Gradskom uredu za mjesnu samoupravu, civilnu zaštitu i sigurnost na daljnje postupanje.

Ad 3. Prijedlog Zaključka o prijedlozima radova na održavanju javnih površina  na području Mjesnog odbora Čulinec
Članovi Vijeća primili su pisani materijal uz poziv.

U raspravi sudjeluju: Mario Kolar, Damir Škarić, Hrvoje Holler, Suzana Benc 

Vijeće jednoglasno donosi
Z A K L J U Č A K

o prijedlozima radova na održavanju javnih površina 

 na području Mjesnog odbora Čulinec
1. Vijeće Mjesnog odbora Čulinec predlaže da se u okviru održavanja javnih površina (dječjih i sportskih igrališta i javnih zelenih površina), Plana malih komunalnih akcija Mjesnog odbora Čulinec u 2023. realizira sljedeća akcija (redovita košnja trave na navedenoj lokaciji):

-  dječje igralište pored objekta Mjesne samouprave Čulinec, Badema 2a

-  dječje igralište u ulici Borova

-  dječje igralište, stolovi za stolni tenis sa klupama u Ulici dunja

-  obnova horizontalne signalizacije na području MO Čulinec
2. Ovaj zaključak dostavlja se Gradskom uredu za mjesnu samoupravu, civilnu zaštitu i sigurnost na daljnje postupanje.

Ad.4 Program građenja komunalne infrastrukture na području Grada Zagreba u 2023. – mišljenje, traži se
Članovi Vijeća primili su pisani materijal uz poziv.

U raspravi sudjeluju: Mario Kolar, Damir Škarić, Hrvoje Holler, Suzana Benc 

Vijeće jednoglasno donosi

ZAKLJUČAK
o prijedlogu davanju mišljenja o Prijedlogu Programa građenja komunalne infrastrukture na području Grada Zagreba u 2023.

1. Vijeće Mjesnog odbora Čulinec razmotrilo je Prijedlog Programa građenja komunalne infrastrukture na području Grada Zagreba u 2023., te na isti nema primjedbi ni prijedloga.
2. Ovaj zaključak dostavlja se Vijeću Gradske četvrti Donja Dubrava na daljnje postupanje.
Ad.5. Program održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području grada Zagreba u 2023. – mišljenje, traži se 

Članovi Vijeća primili su pisani materijal uz poziv / na sjednici.


U raspravi sudjeluju: Mario Kolar, Damir Škarić, Hrvoje Holler, Suzana Benc 

Vijeće jednoglasno donosi

ZAKLJUČAK
o prijedlogu davanja mišljenja o prijedlogu održavanja javnih prometnih površina, građevina i uređaja javne namjene, javne rasvjete i izvanrednog održavanja nerazvrstanih cesta na području  Grada Zagreba u 2023.
1. Vijeće Mjesnog odbora Čulinec razmotrilo je Prijedlog održavanja javnih prometnih površina, građevina i uređaja javne namjene, javne rasvjete i izvanrednog održavanja nerazvrstanih cesta na području  Grada Zagreba u 2023., te na isti nema primjedbi ni prijedloga.

2. Ovaj zaključak dostavlja se Vijeću Gradske četvrti Donja Dubrava na daljnje postupanje.
Ad.6. Postavljanje nadstrešnice na autobusnom stajalištu Čulinečka cesta 100a, ishođenje suglasnosti, - donošenje zaključka
Članovi Vijeća primili su pisani materijal uz poziv.

U raspravi sudjeluju: Mario Kolar, Damir Škarić, Hrvoje Holler, Suzana Benc

Vijeće jednoglasno  donosi

Z A K LJ U Č A K

o postavljanje nadstrešnice na autobusnom stajalištu Čulinečka cesta 100a, ishođenje suglasnosti

1. Vijeće Mjesnog odbora Čulinec  razmotrilo je dopis o dostavljanju suglasnosti za postavljanje nadstrešnice na autobusnom stajalištu Čulinečka cesta 100a.
2. Vijeće Mjesnog odbora Čulinec nakon nekoliko odlazaka na spomenutu adresu i uz sve napore nisu uspjeli naći nasljednike za potpis suglasnosti te se slaže sa postavljanjem nadstrešnice na autobusnom stajalištu Čulinečka cesta 100a. 

3. Ovaj zaključak dostavlja se Gradskom uredu za obnovu, izgradnju, prostorno uređenje, graditeljstvo, komunalne poslove i promet na daljnje postupanje a Vijeću Gradske četvrti Donja Dubrava na znanje.
Ad.7. Zahtjev za jednokratno korištenje prostora Udruga umirovljenika Zagrebačka Dubrava – donošenje zaključka
Članovi Vijeća primili su pisani materijal uz poziv.

U raspravi sudjeluju: Mario Kolar, Damir Škarić, Hrvoje Holler, Suzana Benc

Vijeće jednoglasno  donosi





Z A K L J U Č A K 

o jednokratnom korištenju prostora objekta mjesne samouprave

           1. Udruga umirovljenika Zagrebačka Dubrava, odobrava se  jednokratno korištenje prostora u objektu mjesne samouprave MO Čulinec, Ulica Badema 2a, od 30. prosinca 2022. do 01. siječnja 2023. 

2. Prostor  iz točke 1. ovog Zaključka, koristiti će Udruga umirovljenika Zagrebačka Dubrava, bez naknade.

3. Udruga umirovljenika Zagrebačka Dubrava obvezuje se postupati sa  pažnjom  dobrog gospodara u korištenju prostora.

4. O jednokratnom korištenju prostora iz točke 1. ovog Zaključka, Služba za mjesnu

samoupravu izdati će odobrenje o korištenju, a u skladu sa ovim Zaključkom.

Ad.8. Aktualna komunalna problematika
U raspravi sudjeluju: Mario Kolar, Damir Škarić, Hrvoje Holler, Suzana Benc

Vijeće jednoglasno donosi
Z A K LJ U Č A K

o aktualna komunalna problematika
Prihvaća se izvješće podpredsjednika o realizaciji Plana malih komunalnih akcija Mjesnog odbora Čulinec i Plana komunalne aktivnosti Gradske četvrti Donja Dubrava za područje Mjesnog odbora Čulinec.

Ad. 9 Pitanja, prijedlozi i obavijesti

potredsjednik obavještava članove Vijeća o:

· o  održavanju dana društvenih igara 30.10.2022.

· o promjeni dotrajalih dijelova dječjih sprava u DI: Ulica badema 2a i Ulica borova na inicijativu MO Čulinec
· o rješavanju ulične rasvjete u ulici Filipa Anakovića Arara, inicijativa MO Čulinec
· o intervenciji komunalnog redarstva kod trgovačkog centra „Kralj“na inicijativu MO Čulinec
Dovršeno u 18 sati.
KLASA: 024-08/22-003/1984
URBROJ: 251-13-11-4/008-22-2
U Zagrebu, 27. listopada  2022.
Zapisnik sastavila: 






        
Pavica Zelić

                                                                                       Predsjednik

                                                                         Vijeća Mjesnog odbora

                                                                      Čulinec

                                                                       Mario Kolar
                                                                                                u.z. Damir Škarić

                                                                           potpredsjednik Vijeća mjesnog odbora Čulinec

